CELEX: 32018D1943
Language: et
Date: 2018-12-10 00:00:00
Title: Nõukogu otsus (ÜVJP) 2018/1943, 10. detsember 2018, millega muudetakse otsust (ÜVJP) 2017/2303, millega toetatakse massihävitusrelvade leviku vastase ELi strateegia rakendamise raames ÜRO Julgeolekunõukogu resolutsiooni 2118 (2013) ja Süüria keemiarelvade hävitamist käsitleva OPCW täitevnõukogu otsuse EC-M-33/DEC.1 jätkuvat rakendamist

11.12.2018   
               
               
                  ET
               
               
                  Euroopa Liidu Teataja
               
               
                  L 314/58
               
            
         NÕUKOGU OTSUS (ÜVJP) 2018/1943,
         10. detsember 2018,
         millega muudetakse otsust (ÜVJP) 2017/2303, millega toetatakse massihävitusrelvade leviku vastase ELi strateegia rakendamise raames ÜRO Julgeolekunõukogu resolutsiooni 2118 (2013) ja Süüria keemiarelvade hävitamist käsitleva OPCW täitevnõukogu otsuse EC-M-33/DEC.1 jätkuvat rakendamist
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 12. detsembril 2017 vastu otsuse (ÜVJP) 2017/2303 (1).
                  
               
                     (2)
                  
                  
                     Otsuses (ÜVJP) 2017/2303 on selle artikli 1 lõikes 2 osutatud tegevuste rakendamise tähtajaks kehtestatud 12 kuud alates nimetatud otsuse artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     Keemiarelvade Keelustamise Organisatsioon (OPCW), kes vastutab projekti tehnilise rakendamise eest, taotles 3. oktoobril 2018 liidult luba pikendada otsuse (ÜVJP) 2017/2303 rakendamise tähtaega 12 kuu võrra. Pikendamine võimaldaks OPCW-l jätkuvalt rakendada tegevusi, mida on täiendatud keemiarelvade väljatöötamise, tootmise, varumise ja kasutamise keelustamise ning nende hävitamise konventsiooni osalisriikide konverentsi otsusega, mis käsitleb keemiarelvade kasutamisest tulenevaid ohtusid (C-SS-4/DEC.3), ja saavutada kõnealuste tegevuste kavandatud eesmärgid, muu hulgas tugevdada OPCW suutlikkust käsitleda keemiarelvade kasutamisest tulenevaid ohte.
                  
               
                     (4)
                  
                  
                     Otsuse (ÜVJP) 2017/2303 taotletav muudatus puudutab kõnealuse otsuse artikli 5 lõiget 2 ning selle lisa punkti 8, mille teksti tuleb muuta.
                  
               
                     (5)
                  
                  
                     Otsuse (ÜVJP) 2017/2303 artikli 1 lõikes 2 osutatud ja OPCW poolt 3. oktoobri 2018. aasta taotluses konkreetselt nimetatud tegevuste rakendamist saab jätkata ressursse mõjutamata.
                  
               
                     (6)
                  
                  
                     Otsust (ÜVJP) 2017/2303 tuleks seetõttu muuta, et võimaldada selles käsitletud tegevuste rakendamise jätkamist, pikendades vastavalt nimetatud otsuse kehtivust,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2017/2303 muudetakse järgmiselt.
            
                        1)
                     
                     
                        Artikli 5 lõige 2 asendatakse järgmisega:
                        
                           „2.   Käesolev otsus kaotab kehtivuse 24 kuu möödumisel artikli 3 lõikes 3 osutatud komisjoni ja OPCW vahelise rahastamislepingu sõlmimisest või kuue kuu möödumisel käesoleva otsuse jõustumisest, kui rahastamislepingut ei ole selleks ajaks sõlmitud.“
                        
                     
                  
                        2)
                     
                     
                        Lisa punkt 8 asendatakse järgmisega:
                        
                           „Hinnanguline kestus
                        
                        Projekti kestuseks on kavandatud 24 kuud.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 10. detsember 2018
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu 12. detsembri 2017. aasta otsus (ÜVJP) 2017/2303, millega toetatakse massihävitusrelvade leviku vastase ELi strateegia rakendamise raames ÜRO Julgeolekunõukogu resolutsiooni 2118 (2013) ja Süüria keemiarelvade hävitamist käsitleva OPCW täitevnõukogu otsuse EC-M-33/DEC.1 jätkuvat rakendamist (ELT L 329, 13.12.2017, lk 55).